EASIT: Formació en Accés Fàcil per a la Inclusió Social
Unitat 2. Llenguatge fàcil de comprendre (LFC).
Element 2. Legislació, estàndards i normatives.
Llenguatge fàcil de comprendre a Alemanya.
Recerca i normes del llenguatge fàcil i planer.
Soc la Christiane Maaß, de la Universitat de Hildesheim.
Al primer vídeo, descrivim breument
el concepte alemany del llenguatge fàcil de comprendre.
També repassem els camps
on ja s'utilitza el llenguatge fàcil de comprendre
i aquells on cal més material fàcil de comprendre.
El primer vídeo acabava
amb un resum de les fites legals més importants.
Aquest segon vídeo
tracta la situació de la recerca a Alemanya.
Parlarem de les directrius pràctiques i científiques actuals.
També ens fixarem més detalladament
en les normes del llenguatge fàcil de comprendre alemany.
Aquest tema cobreix més aspectes que la resta de vídeos
i tracta la situació de l'LFC a Alemanya
des de perspectives diferents.
Per aquest motiu hem creat dos vídeos
per abordar aquest tema.
La recerca sobre llenguatge fàcil i planer a Alemanya
ha augmentat de forma considerable en els últims 10 anys.
Alhora, la comunicació accessible i el llenguatge fàcil i planer,
s'han convertit en temes d'investigació multidisciplinaris
i disposem d'un ampli ventall de publicacions.
Aquesta gran varietat de publicacions ha contribuït
al desenvolupament del llenguatge fàcil.
Un dels principals promotors
de la investigació en llenguatge fàcil i planer a Alemanya
és el Research Centre for Easy Language
situat a la Universitat de Hildesheim.
Aquest centre d'investigació també forma part del consorci EASIT.
Ha obtingut resultats de la investigació
centrada en el llenguatge fàcil i planer,
entre els quals hi ha normes amb base científica
per al llenguatge fàcil i planer.
Altres grups d'investigació són l'equip LeiSa,
liderat per la professora Bettina Bock,
amb un enfocament inclusiu,
i el TracoLab,
de la professora Silvia Hansen-Schirra,
que té un enfocament centrat en els usuaris.
S'estan realitzant més investigacions
per exemple, a l'àrea de la psicologia,
l'adquisició d'un segon idioma i els estudis sobre educació.
El llenguatge planer s'estudia principalment
des de la perspectiva de la comunicació especialitzada
i els estudis de traducció.
Passem ara al tema següent, que són les directrius.
A Alemanya, existeixen directrius pràctiques,
així com reglaments amb una base científica.
Pel que fa a les directrius pràctiques,
existeix la versió alemanya de les directrius d'Inclusion Europe,
les normes del moviment d'empoderament Netzwerk Leichte Sprache,
o Xarxa de llenguatge fàcil,
i les de la Normativa sobre tecnologia de la informació accessible,
que ja hem esmentat.
Els reglaments amb base científica són
Leichte Sprache. Das Regelbuch. O "Llenguatge fàcil: el reglament".
i els tres volums del Duden Leichte Sprache.
Duden és una editorial considerada
la més influent i la que fixa les normes
referents a l'idioma alemany.
Proporciona conjunts de normes sobre gramàtica alemanya,
ortografia i ús del llenguatge.
Amb el llenguatge fàcil de Duden,
aquesta institució es va posicionar
com a defensora del llenguatge fàcil.
Ambdós materials, el reglament i els llibres de Duden,
es van elaborar a la Universitat de Hildesheim.
El 2020-2021,
l'Institut Alemany d'Estandardització estava desenvolupant una norma
per harmonitzar les diferents normes.
A continuació, parlarem sobre les normes científiques
desenvolupades pel Research Centre for Easy Language
i publicades per Duden.
Pel que fa a les normes per al llenguatge fàcil,
les normes bàsiques per al LFC,
que ja hem comentat,
també s'apliquen a l'idioma alemany.
No les tornaré a repetir en aquesta presentació.
Podeu trobar la informació a la presentació de la Unitat 2.
Llenguatge fàcil de comprendre. Element 1. Comprendre el LFC.
Vídeo: Normes bàsiques de l'LFC.
Això sí, hi ha una norma sobre les paraules
que s'aplica especialment a l'alemany
i està relacionada amb els substantius compostos.
L'alemany és famós pels seus substantius compostos llargs.
En teoria, es poden expandir indefinidament.
Aquí veiem un exemple d'un substantiu compost llarg:
Tageskurbeitragsautomat ,
que significa "màquina expenedora de bitllets
d'un dia per a l'spa".
Aquests substantius tan llargs
són difícils de processar per part dels grups destinataris.
Especialment, quan el compost té més de dos elements lèxics,
com passa a l'exemple.
Les normes del llenguatge fàcil proposen separar les paraules llargues
perquè siguin més fàcils de processar.
Per a separar-les,
es poden emprar guions i punts volats.
Tageskurbeitragsautomat,
si utilitzem punts volats, quedaria així:
Tages·kurbeitrags·automat .
Aquesta separació fa destacar a cada element
perquè es pugui percebre més fàcilment.
El llenguatge planer no té una normativa estricta
en el context alemany.
Els traductors poden allunyar-se del llenguatge fàcil i enriquir
les normes del llenguatge fàcil en funció dels usuaris
i la situació de destí.
Per exemple, si el tema se situa en un context especialitzat
amb molts conceptes nous que s'introdueixen al text,
les estructures sintàctiques haurien de ser molt simples.
Per altra banda, si el tema del text és molt senzill
i els lectors el coneixen bé,
les estructures sintàctiques
poden ser una mica més complexes, amb oracions compostes senzilles
o fragments de text més llargs.
Un exemple del primer cas és l'Apotheken Umschau,
un conegut servei de comunicació a l'àmbit de la salut pública.
El servei informa sobre assumptes sanitaris
que poden ser una mica tècnics.
Per això, l'estructura sintàctica és molt senzilla,
com veiem a l'exemple.
Llegiré la traducció de l'exemple en alemany.
"Què és la infecció aguda de l'orella mitjana?
En cas d'infecció aguda de l'orella mitjana,
la persona afectada pateix un mal d'orella intens.
Això es deu al fet que l'orella mitjana està inflamada.
L'orella mitjana es troba darrere del timpà, dins de l'orella.
Les persones que pateixen una infecció de l'orella mitjana
agafen refredats amb freqüència.
Els nens petits sovint
pateixen una infecció de l'orella mitjana."
Aquí acaba l'apartat sobre l'LFC en alemany.
Vídeo preparat per Sergio Hernández i Christiane Maaß
de la Universitat de Hildesheim.
Podeu contactar amb nosaltres a easit@uni-hildesheim.de.
El projecte EASIT ha rebut fons
de la Comissió Europea,
dins del programa Erasmus+ d'Associacions Estratègiques
de l'Educació superior,
conveni de subvenció 2018-1-ES01-KA203-05275.
El suport de la Comissió Europea en la producció d'aquest material
no implica que n'aprovi els continguts,
els quals només reflecteixen la visió dels autors.
La Comissió no es fa responsable
de qualsevol ús que es faci de la informació que conté.
Aquest material té una llicència Creative Commons,
llicència internacional de Reconeixement-CompartirIgual 4.0.
Socis del projecte EASIT:
Universitat Autònoma de Barcelona,
Università degli Studi di Trieste,
Universidade de Vigo,
Stiftung Universität Hildesheim,
SDI München,
Dyslexiförbundet,
Radiotelevisija Slovenija,
Zavod Risa.
EASIT: Formació en Accés Fàcil per a la Inclusió Social